इसकी छाल और पत्तियों का काढ़ा महिलाओं में प्रसव के बाद होने वाली दुर्बलता के लिए बेहतर माना जाता है। इसकी पत्तियों का रस 20 मिली, ताजे गीले नारियल को पीसकर तैयार किया गया दूध (40मिली), मिश्री और शहद का मिश्रण पिलाने से प्रसूता महिला को ताकत मिलती है। पातालकोट के आदिवासियों के अनुसार इसकी जड़ों का चूर्ण प्रतिदिन 3 बार लेने से संधिवात में आराम मिलता है। इसकी पत्तियों को अदरख और कपूर की समान मात्रा के साथ कुचलकर लेपित करने से कमर दर्द और जोड़ों के दर्द में काफी आराम मिलता है।